IRPC ร่วง 3% โบรกฯชี้จังหวะลงทุนรอบใหม่ รับกำไรไตรมาส 4 ฟื้นตัว ชูเป้าสูง 7.70 บ.
IRPC ร่วง 3% โบรกฯชี้จังหวะลงทุนรอบใหม่ รับกำไรไตรมาส 4 ฟื้นตัว ชูเป้าสูง 7.70 บ. โดยล่าสุด ณ เวลา 10.19 น. อยู่ที่ระดับ 5.85 บาท ลบ 0.20 บาท หรือ 3.31%สูงสุดที่ระดับ 5.95 บาท ต่ำสุดที่ระดับ 5.85 บาท ด้วยมูลค่าการซื้อขาย 286.56 ล้านบาท
26 ต.ค. 2561

ผู้สื่อข่าวรายงานว่า ราคาหุ้น บริษัท ไออาร์พีซี จำกัด (มหาชน) หรือ IRPC ณ เวลา 10.19 น. อยู่ที่ระดับ 5.85 บาท ลบ 0.20 บาท หรือ 3.31%สูงสุดที่ระดับ 5.95 บาท ต่ำสุดที่ระดับ 5.85 บาท ด้วยมูลค่าการซื้อขาย 286.56 ล้านบาท

ด้านนักวิเคราะห์ บล.เอเอสแอล ระบุในบทวิเคราะห์ แนะนำ “ซื้อ” หุ้น IRPC ในราคาเป้าหมาย 7.70 บาท โดยมองว่าราคาหุ้น IRPC ปรับลดลงกว่า 10.14% ในรอบ 1 เดือนที่ผ่านมา ซึ่งเป็นการสะท้อนความกังวลต่อการคาดหมายกำไรสุทธิไตรมาส 3/2561 ที่อ่อนแอ อย่างไรก็ตามมองเป็นจังหวะที่ดีต่อการเข้าลงทุนรอบใหม่ จากมุมมองที่เป็นบวกต่อการฟื้นตัวของกำไรสุทธิไตรมาส 4/2561 จากค่าการกลั่นพื้นฐานของกลุ่มธุรกิจการกลั่นกลับมาฟื้นตัวเนื่องจากเป็นช่วง High season ของความต้องการใช้น้ำมันดีเซล และน้ำมันเครื่องบิน